વધુમાં જણાવેલ છે કે, સાવરકુંડલા તાલુકાની સાથોસાથ અમરેલી જિલ્‍લાને તાત્‍કાલિક ધોરણે અસરગ્રસ્‍ત જાહેર કરવામાં આવે, અમરેલી જિલ્‍લાનાં ર36 ગામડાઓને પાકવીમાથી વંચિત રાખવામાં આવેલ છે તેમને પાકવીમાનું વળતર મળે તેવી વ્‍યવસ્‍થા કરવામાં આવે, સૌરાષ્‍ટ્રમાં સિંચાઈનો અભાવ હોવાથી સૌરાષ્‍ટ્રની જીવાદોરી સમાન જે કલ્‍પસર યોજનાનું કામ ફટાફટ ચાલું કરવામાં આવે, ખેડૂતોના તમામ દેવાઓ માફ કરવામાં આવે. આમ અમરેલી જિલ્‍લાના ખેડૂતો અને ગામડાઓમાં વસતા તમામ લોકોને મુશ્‍કેલીઓ પડી રહી છે તેમને ઘ્‍યાને લઈને આ અંગેની રાહત આપવા યોગ્‍ય કરવા અંતમાં માંગ કરેલ છે.